b'\n_START_ARTICLE_\nHMS Cornwall (1761)\n_START_SECTION_\nPalvelus\n_START_PARAGRAPH_\nAlus otettiin palvelukseen elokuussa 1761 Kanaalin laivastoon p\xc3\xa4\xc3\xa4llikk\xc3\xb6n\xc3\xa4\xc3\xa4n Robert Man. Se palveli Kanaalin laivastossa seitsenvuotisen sodan loppuun vuonna 1763 ja se poistettiin palveluksesta helmikuussa 1763._NEWLINE_Alus varustettiin joulukuusta huhtikuuhun 1764 Plymouthissa vartiolaivaksi, mihin teht\xc3\xa4v\xc3\xa4\xc3\xa4n se otettiin joulukuussa 1763  p\xc3\xa4\xc3\xa4llikk\xc3\xb6n\xc3\xa4\xc3\xa4n George Mackenzie. Alus kuljetti huhtikuussa 1764 joukkoja L\xc3\xa4nsi-Intiaan palaten sen j\xc3\xa4lkeen Brittein saarille. Vuonna 1766 alus oli j\xc3\xa4lleen Plymouthissa vartiolaivana p\xc3\xa4\xc3\xa4llikk\xc3\xb6n\xc3\xa4\xc3\xa4n Molyneaux Shuldham ja vuodesta 1769 alkaen John Lloyd. Alus oli marraskuussa 1770 kunnostettavana Plymouthissa ja se poistettiin palveluksesta toukokuussa 1771._NEWLINE_Yhdysvaltain vapaussodan alettua se saapui New Yorkiin 30. hein\xc3\xa4kuuta 1779 ja se taisteli kymmenen p\xc3\xa4iv\xc3\xa4\xc3\xa4 my\xc3\xb6hemmin Ranskan laivastoa vastaan. Alus siirrettiin vuoden lopulla L\xc3\xa4nsi-Intian saaristoon, jossa se vaurioitui pahoin Grenadan edustalla k\xc3\xa4ydyss\xc3\xa4 taistelussa ja uudelleen Martiniquen edustalla k\xc3\xa4ydyss\xc3\xa4 taistelussa 1780. Alus siirrettiin St. Luciaan korjattavaksi, mutta vauriot todettiin liian pahoiksi ja se p\xc3\xa4\xc3\xa4tettiin h\xc3\xa4vitt\xc3\xa4\xc3\xa4. Alus poltettiin 30. kes\xc3\xa4kuuta 1780.'